**OSNOVNA ŠKOLA CENTAR**

**DANTEOV TRG 2, PULA**

**ŠKOLSKI ODBOR**

Tel: 052 222 248; fax: 394-864

e-mail adresa: [ured@os-centar-pu.skole.hr](mailto:ured@os-centar-pu.skole.hr)

KLASA: 003-06/19-01/11

URBROJ:2168/01-55-53-10-19-2

Pula, 27. prosinca 2019.

**Z A P I S N I K**

**sa e- sjednice Školskog odbora**

Zapisnik s **29. sjednice** Školskog odbora OŠ Centar od 27. prosinca 2019. godine koja je sukladno članku 47. Statuta OŠ Centar sazvana i održana **elektronskim putem**. Uz Poziv članovima ŠO priložen je radni materijal; Zapisnik s prethodne sjednice; Odluka o trajanju odmora učenika osnovnoškolskih i srednjoškolskih ustanova s područja u IŽ; Zahtjev ravnateljice za davanje prethodne suglasnosti za rad pomoćnice u nastavi; Zahtjev ravnateljice za sklapanje ugovora o radu sukladno članku 24. Kolektivnog ugovora za zaposlenike u osnovnoškolskim ustanovama.

Sjednica je trajala u vremenu od 11:00 sati do 24:00 sata.

**Dnevni red**:

1. Prihvaćanje Zapisnika s prethodne 28. sjednice Školskog odbora;
2. Donošenje izmjena Godišnjeg plana i programa rada za šk. god. 2019./2020.- Godišnji kalendar rada;
3. Davanje prethodne suglasnosti na prijedlog ravnateljice za zasnivanje radnog odnosa na određeno nepuno radno vrijeme s izabranim kandidatkinjom prema javnom pozivu objavljenom dana 19. prosinca 2019. - za obavljanje poslova pomoćnika/ice u nastavi;
4. Davanje prethodne suglasnosti za sklapanje ugovora o radu na određeno nepuno radno vrijeme sukladno članku 24. stavku 4. točke 2. i 3. Kolektivnog ugovora za zaposlenike u osnovnoškolskim ustanovama (Narodne novine, br. 51/18.).

Svoja očitovanja na predložene točke dnevnog reda 29. sjednice unutar vremena trajanja sjednice dostavili su članovi Školskog odbora.

**Ad. 1)** Prihvaćanje Zapisnika s prethodne 28. sjednice Školskog odbora

**Zaključak**: Zapisnik s prethodne sjednice, održane 19. prosinca 2019.g. prihvaćen je jednoglasno.

**Ad. 2)** Donošenje izmjena Godišnjeg plana i programa rada za šk.god.2019./2020.- Godišnji kalendar rada;

**Zaključak:** Članovi Školskog odbora jednoglasno su prihvatili prijedlog donošenja izmjena Godišnjeg plana i programa rada za šk. god. 2019./2020. – Godišnji kalendar rada, produljenje nastavne godine i odstupanje od rokova utvrđenih Odlukom vezano uz trajanje odmora učenika osnovnoškolskih i srednjoškolskih ustanova u IŽ na način da:

- zimski odmor počinje 24.12. 2019. do 03.01.2020., a nastava počinje 07.01.2020.g.

- drugi dio zimskog odmora od 24. do 28.02. 2020.g. se ukida;

- proljetni odmor za učenike počinje od 10.04. 2020. do 13.04. 2020., a nastava započinje

14.04. 2020.g. ;

- nastavna godina završava 26.06.2020.g.

**Ad. 3)** Davanje prethodne suglasnosti na prijedlog ravnateljice za zasnivanje radnog odnosa na određeno nepuno radno vrijeme s izabranom kandidatkinjom prema javnom pozivu objavljenom dana 19. prosinca 2019. za obavljanje poslova pomoćnika/ice.

**Zaključak**: Članovi Školskog odbora jednoglasno su suglasni sa prijedlogom ravnateljice da se sklopi ugovor o radu na određeno vrijeme od 07. siječnja 2020. do 17. lipnja 2020. godine s predloženom kandidatkinjom: - Tatjanom Prinčić Mujkić (27 sati tjedno).

Sukladno prihvaćenom prijedlogu ravnateljice Školski odbor donio je Odluku o davanju prethodne suglasnosti za rad navedene pomoćnice u nastavi za učenike s teškoćama u razvoju u sklopu projekta „Zajedno do znanja 2“, faza III .

**Ad. 4)** Davanje prethodne suglasnosti za sklapanje ugovora o radu na određeno nepuno radno vrijeme sukladno članku 24. stavku 4. točke 2. i 3. Kolektivnog ugovora za zaposlenike u osnovnoškolskim ustanovama (Narodne novine, br. 51/18).

**Zaključak:** Članovi Školskog odbora jednoglasno su prihvatili prijedlog ravnateljice za sklapanje ugovora o radu na određeno nepuno radno vrijeme (20 sati tjedno), sukladno članku 24. KU s učiteljicom prirode i biologije Ines Brkić, magistra edukacije biologije i kemije, zamjena do povratka učitelja prirode i biologije Alena Crnkovića s plaćenog dopusta.

**Napomena**: uz Zapisnik s 29. sjednice Školskog odbora priložena su pristigla očitovanja članova Školskog odbora na točke Dnevnog reda.

Zapisničar: Predsjednica Školskog odbora:

Massimo Brajuha Ljiljana Glad-Racan, prof.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_